Womens T20 indai
టి20లో భారత్‌ సరికొత్త రికార్డు పాయింట్ల పట్టికలో అగ్రస్థానం
న్యూఢిల్లీ: ఆసియాకప్‌ మహిళల టి20 టోర్నమెంట్‌లో భారత జట్టు సరికొత్త రికార్డును సృష్టించింది. కాగా నేపాల్‌తో శుక్రవారం జరిగిన లీగ్‌ మ్యాచ్‌లో టీమిండియా 99పరుగుల తేడాతో భారీ విజయాన్ని సొంతం చేసుకుంది.టాస్‌ గెలిచి బ్యాటింగ్‌ ఎంచుకున్న టీమిండియా నిర్ణీత 20 ఓవర్లలో 5 వికెట్లు కోల్పోయి 120 పరుగులు చేసింది.నెల్లా స్వామి వనితా 21పరుగులు,అనుజ్‌ పటేల్‌ 16 పరుగులు,పార్వీన్‌ 13 పరుగులు, శిఖా పాండే 39 పరుగులతో నాటౌట్‌గా నిలువగా కెప్టెన్‌ హర్మన్‌ ప్రీత్‌కౌర్‌ 14 నాటౌట్‌ పరుగులతో సత్తా చాటింది.అనంతరం 121పరుగుల టార్గెట్‌తో బరిలోకి దిగిననేపాల్‌ జట్టును భారత్‌ ఆదిలోనే దెబ్బతీ సింది. ఆ తరువాత వరుసగా పెవిలియన్‌కు చేరారు.దీంతో నేపాల్‌ 21 పరుగులకే ఆలౌటైంది.ఈ మ్యాచ్‌లో సరిత షుగర్‌ చేసిన ఆరు పరుగులే అత్యధిక స్కోరు కావడం విశేషం.నేపాల్‌ జట్టులో నలుగురు క్రీడాకా రిణులు డకౌట్‌గా వెనుదిరిగారు.కాగా మిగతా వారంతా సింగిల్‌ డిజిట్‌ కే పరిమితమయ్యారు.ఈ మ్యాచ్‌లో భారత్‌ ఏడుఎక్స్‌ట్రా పరుగులిచ్చింది.భారతబౌలర్లలో పూనమ్‌ పాండే మూడు వికెట్లు తీసుకోగా మేఘనా,అనుజా పటేల్‌లు ఒక్కొక్కరు రెండు వికెట్లు సాధించారు.శిఖా పాండే,జోషి,ఏక్తా బిస్త్‌లు ఒక్కొక్కరు ఒక వికెట్‌ తీసు కున్నారు.ఇప్పటికే వరుసగా నాలుగు విజయాలతో ఫైనల్‌ చేరిన భారత్‌ మహిళల జట్టుకు ఇది అయిదవ విజయం.కాగా ఈ విజయంతో పాయింట్ల పట్టికలో అగ్రస్థానంలో ఉంది.